kardosdrur/scandi-wiki huggingface dataset:
VEF Spīdola

VEF Spīdola () var den første masseproducerede transistorradio med kortbølgemodtager i Sovjetunionen. Den fremstilledes af VEF i Riga i Lettiske SSR siden 1962. Mindre serier med samme navn fremstilledes allerede fra 1960. Radioen var navngivet efter den fiktive heks Spīdola fra det kendte lettisk nationalt epos Lāčplēsis, skrevet af den lettiske digter Andrejs Pumpurs.

Eksterne henvisninger 
 Detaljerede beskrivelser af samtlige udgaver af VEF Spīdola 

Sovjetunionens økonomi
Letlands økonomi
Kollektivisme

Kollektivisme er en politisk ideologi, som lægger vægt på den samlede gruppe af mennesker frem for det enkelte individ. Kollektivisterne hævder, at det individualistiske samfund har formet mennesket til at blive egoistisk, og hvis man i samfundet får en gennemgående kollektivisme, så vil mennesket udvikles til et kulturelt og kollektivt væsen. Til modsætning menes det, at individualisme gør mennesket destruktivt mod sig selv og andre. Kollektivister mener også, at når et individ fremlægger ideér eller fremviser synspunkter, gør individet det udelukkende med formålet at fremme sin egen gruppes, f.eks. køn eller races, interesserer eller ideér.

Ideologier
Pontiac

Pontiac er et amerikansk bilmærke der blev indført af General Motors-divisionen Oakland i 1926. Mærket blev hurtigt mere populært end Oakland og tog helt over for Oakland i 1933. Senere blev det et mærke for Chevrolet-biler. Pontiac blev solgt i USA, Canada og Mexico. Pontiac blev i mange år markedsført som General Motors højtydende mærke indenfor mainstream-biler.

Den 27. april 2009, resulterede vedvarende økonomiske problemer i at GM besluttede at de ville droppe Pontiac-mærket ved udgangen af 2010 og i stedet fokusere på sine fire kernemærker i Nordamerika: Chevrolet, Cadillac, Buick og GMC. Den sidste Pontiac blev bygget i slutningen af 2009 og den sidste forhandler lukkede 31. oktober 2010.

Pontiacs historie går tilbage til 1907/1908 under navnet The Pontiac Spring and Wagon Works i byen Pontiac. I 1907 byggede virksomheden en bil.

Eksterne henvisninger 

 Pontiac web site
 Forever Pontiac

 
Etableret i 1926
Ophørt i 2010
Virksomheder i Detroit
Bilmærker
General Motors
Bakkenbart

En bakkenbart er en skægfrisure, hvor skægget dækker siderne af ansigtet ned langs kindbenet. Størrelsen kan varriere fra små striber til fyldige buske, der dækker det halve ansigt. Bakkenbarter kan være forbundet med et overskæg, men hagen og den nederste del af ansigtet er altid glatbarberet. Som regel bæres bakkenbarter symmetrisk. Det er yderst sjældent, at nogen kun bærer bakkenbart på den ene side af ansigtet.

Etymologi 
Ordet kommer af det tyske ord backenbart, der bogstavligt oversat betyder kindskæg.

Eksterne henvisninger 

Skæg
Ubangi-Shari

Ubangi-Shari (fransk Oubangui-Chari) var et fransk territorium i Centralafrika, der senere blev til kernen i den uafhængige stat Den Centralafrikanske Republik (CAR). Franskmændene etablerede en udpost i CARs nuværende hovedstad Bangui i 1889 for at bekæmpe den arabiske slavehandel i regionen. Området blev i 1894 navngivet efter dets to største floder Ubangi og Shari.

I 1903 besejrede franske tropper en egyptisk hær under Abbas 2., der gjorde krav på området. Efter sejren etablerede Frankrig en militær koloniadministration.

Ubangi-Shari territoriet blev indlemmet i nabokolonien Tchad i 1906. Ved oprettelsen af føderationen Fransk Ækvatorialafrika i 1910 blev området omdøbt til Ubangi-Shari-Tchad, der i 1915 overgik fra militær administration til at blive en civil koloni. Tchad og Ubangi-Shari blev adskilt igen i 1920.

Efter opløsningen af føderationen blev området uafhængigt som en del af Den Centralafrikanske Republik den 13. august 1960.

Frankrig i 1800-tallet
Afrikas historie
Folketingsvalget 1872

Der afholdtes valg til Folketinget 20. september 1872. Der blev valgt 101 medlemmer til det nye folketing.
Bondepartiet Forenede Venstre under ledelse af Christen Berg  fik flertal, men trods det blev Regeringen Holstein-Holsteinborg siddende.

Resultat

Kilder og henvisninger 

 Skov, Kaare R.(1999). Demokratiets Danmarkshistorie – Gennem 150 år København: Aschenhoug.

1872
Politiske valg i 1872
Folketingsvalget 1873

Der afholdtes valg til Folketinget 14. november 1873. Der blev valgt 101 medlemmer til det nye folketing. Der foruden blev et medlem valgt på Færøerne den 9. januar 1874. Der var ikke valg på Grønland.

Stemmeberettigede 
Stemmeberettigede var mænd over 30 år med egen husstand som ikke fik understøttelse fra fattigvæsenet. Der var 279.007 stemmeberettigede vælgere svarende til 15,0 % af Danmarks samlede befolkning.

Notater: Tabellen viser tallene pr. 1000 personer, i forhold til den samlede befolkning ud fra folketællingslister.

Resultat

Valgkredse 

Danmark (undtaget Færøerne og Grønland) var inddelt i 101 valgkredse hvor der i hver valgkreds skulle vælges et folketingsmedlem. I valgkredse med kun én opstillet kandidat, samt i valgkredse hvor der ikke blev begæret afstemning efter håndsoprækning kunne en kandidat kåres uden afstemning.

Kilder 
 Skov, Kaare R. (1999). Demokratiets Danmarkshistorie – Gennem 150 år. København: Aschenhoug.

Referencer 

1873
Politiske valg i 1873
Folketingsvalget 1876

Der afholdtes valg til Folketinget 25. april 1876. Der blev valgt 104 medlemmer til det nye folketing.

Stemmeberettigede 

Notater: Tabellen viser tallene pr. 1000 personer, i forhold til den samlede befolkning ud fra folketællingslister (1.980.675 personer). I alt var omkring var som 15,4% af Danmarks befolkning valgberettiget.

Resultat

Litteratur 
 Skov, Kaare R.(1999). Demokratiets Danmarkshistorie – Gennem 150 år København: Aschenhoug.

Referencer 

1876
Politiske valg i 1876
Folketingsvalget 1879

Der afholdtes valg til Folketinget 3. januar 1879. Der blev valgt 104 medlemmer til det nye folketing.

Resultat

Stemmeberettigede 
I årene 1879-80 var 304.585 danskere stemmeberettigede.

Notater: Tabellen viser tallene pr. 1000 personer, i forhold til den samlede befolkning ud fra folketællingslister (1.980.675 personer).

Kilder 

1879
Politiske valg i 1879
Carl Theodor Friedrich Westermann

Carl Theodor Friedrich Westermann (1812 i Holsten – 27. juni 1882 i Randers) var en dansk grosserer, konsul og bankdirektør.

Westermann var grosserer og borgerlig rådmand i Randers og blev 8. september 1858 preussisk konsul for Randers Amt. Han var på det tidspunkt allerede dekoreret med Dannebrogordenen. Senere blev han direktør for Randers Diskonto- og Laanebank, hvor han også sad i bestyrelsen.

I 1870 vandt han et maleri i Kunstforeningens lotteri, Egnen ved Fiskebæk mod Furesø af Edvard Frederik Petersen.

Han havde 10. september 1836 i København ægtet Ida Sophie Fürst (8. januar 1813 i København – 29. april 1885 i Randers).

Referencer

Litteratur 
 Jacob Hansen, Mindeord om Grosserer Carl Theodor Friedrich Westermann ved hans Jordefærd i Randers den 2den Juli 1882, 1882.

Kilder 
 Vilhelm Richter, 100 Aars Dødsfald i Danmark (1791-1890), 1907. Online-udgave

Grosserere fra Danmark
Personer fra Holsten
Bankdirektører fra Danmark
Danskere i 1800-tallet
Modtagere af Dannebrogordenen
Diplomater fra Preussen
Johan Ankerstjerne

Johan Ankerstjerne har flere betydninger:

 Johan Ankerstjerne (grosserer) (1835-1913) – dansk grosserer, politiker og etatsråd (Johan Martin Christoffer Ankerstjerne)
 Johan Ankerstjerne (filmfotograf) (1886-1959) – dansk filmfotograf og direktør
 Johan Ankerstjerne A/S – dansk filmlaboratorium
Randers Diskonto- og Laanebank

Randers Diskonto- og Laanebank A/S var en dansk bank i Kirkegade i Randers oprettet ved statutter af 30. august 1854 (reviderede og ændrede den 28. september 1869 og 28. august 1882). Banken begyndte sin virksomhed 1. december 1854. Den blev fusioneret i anden halvdel af 1900-tallet

Repræsentantskabet bestod af 20 medlemmer, hvoraf den ene halvdel skulle være bosiddende i Randers, den anden halvdel uden for byen. Direktionen bestod af 3 medlemmer, som ledede den daglige forretning, og som havde sæde og stemme i repræsentantskabet. Aktiekapitalen var i 1899 kr. 500.000. 

Unden besættelsen var banken hjemsted for en modstandsgruppe, der blev anholdt 12. december 1944: "Aktionen mod Randers Diskonto- og Laanebank har haft en meget alvorlig Karakter. Banken var aaben Onsdag, men tyske Vagter var opretholdt, og den grundige Undersøgelse af alle Bankens Lokaliteter og Rum fortsættes. Det er nu en Kendsgerning, at der er arresteret tre af Bankens Personale, Fuldmægtig Falking og Bankassistenterne Rabbe og Hagerup-Petersen. Det vides, at en af disse mistænkes for Sabotage og en for Opbevaring af Vaaben: Et Forlydende siger, at der er fundet Vaaben i Banken, men kun i forholdsvis ringe Mængde, saaledes at man ikke forventer Repressalier mod Banken eller Bankbygningen. Det kan oplyses, at Bankfuldmægtig Pein er død i Forbindelse med Aktionen. Han blev syg i sit Hjem, da han Tirsdag Aften fik Meddelelse om, at han eftersøgtes af tysk Politi. Han led af et Hjerteonde og døde en Time senere."

Ledelse

Direktion 
 Carl Theodor Friedrich Westermann, grosserer og konsul
 Andreas Bredstrup, kancelliråd og prokurator
 Wulff Abraham Simon, kommerceråd og købmand
 Johan Frederik Gøtzsche, købmand
 Alfred Franzen, sagfører

Formænd for repræsentantskabet 
 Johan Ankerstjerne, etatsråd og grosserer

Referencer

Kilder 
 Theodor Green, Danske Fonds og Aktier 1899, København: Ludvig Jørgensens Bogtrykkeri 1899. Tilgængelig hos Google Books
 Danmarks ældste forretninger 1100-1911, Kraks Forlag 1950

Tidligere banker i Danmark
Diskonto- og Lånebank
Danske virksomheder etableret i 1854
Alfred Franzen

Alfred Franzen (8. oktober 1864 i Varde – 9. februar 1924 i Randers) var en dansk sagfører og bankdirektør.

Han var søn af lærer Jens Jensen Franzen og Hustru Hertha Lund og tog 1880 forberedelseseksamen ved Københavns Universitet. I et år var han kontorist hos sagfører Harck, Varde, derefter på Skads Herreds kontor, blev 1884 exam. jur. og var 1885-88 fuldmægtig hos prokurator Andreas Bredstrup i Randers. 1889 fik han bestalling som sagfører i Randers og praktiserede der til sin død. Han var direktør for Randers Diskonto- og Laanebank.

Han var gift med Jenny Hennings (23. december 1867 i Randers – 7. november 1937 i Hellerup) datter af vinhandler Johan Kristian Hennings og Hustru Anne Margrete Krohn.

Kilder 
 Danske Jurister 1736-1936.

Advokater fra Danmark
Bankdirektører fra Danmark
Personer fra Varde
Danskere i 1800-tallet
Danskere i 1900-tallet
Aarhuus Privatbank

Aarhuus Privatbank A/S var en dansk bank i Aarhus, stiftet 1871. Aarhuus Privatbank overtog i 1929 Hammel Bank, i 1932 Odder Bank samt Spare- og Laanekassen for Industridrivende i Aarhus og i 1934 Aarhus Bikube. Aarhus Privatbank blev i løbet af sin levetid provinsens største bank og havde i 1921 opnået en aktiekapital på 9 mio. kr. og en omsætning på 2½ mia. kr.

Historie 
Banken blev stiftet den 14. august 1871 af borgmester Ulrich Christian von Schmidten, overretssagfører Christian Ludvig Kier, kancelliråd O.H. Nors og købmand I.C. Seidelin, købmand H. Meyer, købmand M.R. Koppel, købmand P.I. Hahn og købmand Harald Skovby. Initiativet til det første orienterende møde om bankens stiftelse, som afholdtes 2. juni 1871, udgik fra generalkonsul Henrik Pontoppidan, som imidlertid ikke ønskede at indtræde i det udvalg, som skulle forberede det nye bankinstituts virksomhed, og hvis medlemmer er nævnt ovenfor. Banken begyndte sin virksomhed den 1. december 1871 i lejede lokaler i Rosensgade nr. 32.

Den første direktion bestod af ovennævnte I.C. Seidelin, der var administrerende direktør, O.H. Nors og Harald Skovby. I 1873 blev aktiekapitalen forøget til 300.000 Rdl. og banken flyttedes i april måned til Store Torv nr. 3, og 26. september 1887 flyttedes den til egen ejendom Kannikegade 4-6 ved Bispetorvet, hvor den siden havde til huse. Denne bygning var historicistisk og tegnet af Carl Thonning. Den blev udvidet af Hack Kampmann 1905 og erstattet af en ny bygning tegnet af Axel Høeg-Hansen 1931-32, således at den optog den halve karré Kannikegade/Harald Skovbys Gade/Åboulevarden. Banken fik i 1927 en filial i København, som først lå på Højbro Plads, og som 1930 fik egen bygning på Nygade 1, hjørnet af Vimmelskaftet, tegnet af arkitekt Holger Jacobsen. Bygningen er i art deco-stil. I 1950 havde banken foruden hovedsædet 4 indenbys afdelinger og 17 udenbys afdelinger og kontorer.

Bankens 95. og sidste regnskabsår var 1966, hvorefter den i 1967 fusionerede med Fyens Disconto Kasse og dannede Den Danske Provinsbank.

Ledelse

Direktion 
 1871-1888 I.C. Seidelin, adm. direktør
 1871-1875 O.H. Nors
 1871-1896 Harald Skovby
 1888-1909 Frederik Nørgaard
 1896-1918 C.V.L. Vilcken
 1909-1916 Christian Schou (døde i stillingen)
 1916-1952 Christian D.A. Andersen
 1918-1967 Poul Schack Eyber
 1955-1967 Erik Rahbek
 1963-1967 Niels Schack Eyber

Formænd for repræsentantskabet / bestyrelsen 
 1874-1885 Ulrik Christian von Schmidten, borgmester
 1886-1917 Frederik Vestergaard, borgmester
 Ludvig Wohlert, fabrikant og konsul

Nogle kendte medlemmer af repræsentantskabet / bestyrelsen: J.V. Esmann (årene 1876-1904), direktør, købmand V. Kier, direktør Frederik Lausen, direktør, handelsminister M.N. Slebsager, tømrermester E. Pedersen og direktør, konsul Kai Blicher.

Litteratur 
 Carl Thalbitzer: Aarhuus Privatbank 1871 — 1921, Aarhus 1921.

Referencer

Kilder 
 Theodor Green, Danske Fonds og Aktier 1899, København: Ludvig Jørgensens Bogtrykkeri 1899. Tilgængelig hos Google Books
 Danmarks ældste forretninger 1100-1911, Kraks Forlag 1950

Tidligere banker i Danmark
Privatbank
Etableret i 1871
Ophørt i 1967
Hack Kampmann
Fipskæg

Et fipskæg er et skæg, der udelukkende dækker hagen. Karakteren og størrelsen af fipskæg varierer efter tid og kultur. Et traditionelt fipskæg er en tot hår på hagen. 

I oldtidens Grækenland og antikkens Rom var guden Pan traditionelt afbildet med fipskæg. Da kristendommen blev den dominerende religion og begyndte at inddrage billedsprog fra hedenske myter, blev Satan afbildet med Pans udseende. Satan er afbildet med fipskæg i kunst fra middelalderen og renæssancen til i dag.

Fipskægget blev populært i slutningen af det 19. århundrede og blev et af de karakteristiske træk på bohemer i Paris. Fipskægget blev populært igen i 1940'erne, da det blev brugt af beatniker i post-2. verdenskrigs Amerika. Frisuren forblev populær som modkultur til 1960'erne, hvor populariteten aftog. 

Fipskægget blev populært igen i 1990'erne og benyttes fortsat den dag i dag.  Moden kom fra USA, hvor en goatee (gedebukkeskæg) blev populær igen.

Galleri

Noter

Eksterne henvisninger 

Skæg
NOW Christmas 2011

NOW Christmas 2011 er et dansk opsamlingsalbum udgivet 31. oktober 2011 af EMI Music.

Spor

Cd 1 
 John Lennon & Yoko Ono – "Happy X-mas (War Is Over)"
 Band Aid II – "Do They Know It´s Christmas"
 Søs Fenger – "Ludvig & Julemanden"
 Coldplay – "Christmas Lights"
 Anden – "Jul på Vesterbro"
 Robbie Williams – "Walk This Sleigh"
 Drengene Fra Angora – "Jul I Angora"
 Chris Rea – "Driving Home For Christmas"
 Dean Martin – "White Christmas"
 Frankie Goes To Hollywood – "The Power Of Love"
 Kylie Minogue – "Santa Baby"
 Otto Brandenburg – "Søren Banjomus"
 Roy Wood & Wizzard – "I Wish It Could Be Christmas Everyday"
 Bill Haley & His Comets – "Jingle Bell Rock"
 Flemming 'Bamse' Jørgensen – "Muligvisvej"
 Nat 'King' Cole – "The Christmas Song"
 Tommy Seebach & Annette Heick – "Vi Ønsker Jer Alle En Glædelig Jul"
 Lis Sørensen – "Jul I Hele Kongeriget"
 The Pretenders – "2000 Miles"
 Troels Trier & Rebecca Brüel – "Det Bli'r Jul Igen"
 Bonustrack: Tuborg Juleband – "Tuborg Julebryg Jingle"

Cd 2 
 Kim Larsen – "Så' Det Jul"
 Mel & Kim – "Rockin' Around The Christmas Tree"
 Jørn Rosenville – "Julefrokost"
 Cliff Richard – "Another Christmas Day"
 Monkey Business feat. L.O.C. & Jokeren – "Kære Julemaiyn'"
 Pet Shop Boys – "It Doesn't Often Snow At Christmas" (New Version)
 Julecamp'en feat. Julie Ruggaard – "Penge Til Jul"
 Sanne Salomonsen & Nikolaj Steen – "Vi Lover Hinanden"
 Gilbert O'Sullivan – "Christmas Song"
 Bossen og Bumsen – "Op Til Jul"
 Michael Learns To Rock – "Upon A Christmas Night"
 Caroline Henderson – "Vil Du Være Min I Nat"
 The Darkness – "Christmas Time"
 Eva Cassidy & Chuck Brown – "The Spirit Of Christmas"
 Sweethearts – "Feliz Navidad (Fik Liz Nok I Nat)"
 Cartoons – "Santa Claus Is Coming To Town"
 Dodo Gad & Jens Rud – "Baby, It's Cold Outside"
 Sinead O'Connor – "Silent Night"
 Martin Brygmann & Julie Berthelsen – "Jesus & Josefine"
 Erasure – "She Won't Be Home"
 Bonustrack: Michael Bundesen – "Det Nye År"

Eksterne henvisninger 
 NOW Christmas 2011

Album fra 2011
2011
Le Sueur County

Le Sueur County er et county i den amerikanske delstat Minnesota. Amtet ligger i den centrale del af delstaten og grænser op til Scott County i nord, Rice County i øst, Waseca County i syd, Blue Earth County i sydvest, Nicollet County i vest og mod Sibley County i nordvest.

Le Sueur Countys totale areal er 1 227 km² hvoraf 66 km² er vand. I 2000 havde amtet 25.426 indbyggere. Amtets administration ligger i byen Le Center.

Amtet har fået sit navn efter den franske opdagelsesrejsende Pierre-Charles Le Sueur.

Counties i Minnesota
Molinicos

Molinicos er en by i regionen Castilla-La Mancha i det syd-centrale Spanien, med et indbyggertal på cirka  indbyggere. Byen ligger ca. 321 kilometer sydøst for landets hovedstad, Madrid.

Eksterne henvisninger 

 Ayuntamiento de Molinicos 

Byer i Castilla-La Mancha
Lake of the Woods County

Lake of the Woods County er et county i den amerikanske delstat Minnesota. Amtet ligger nord i delstaten og grænser mod Koochiching County i sydøst, Beltrami County i syd og mod Roseau County i vest. Amtet har også grænser til Canada i nord.

Lake of the Woods Countys totale areal er 4 597 km² hvoraf 1 239 km² er vand. I 2000 havde amtet 4.522 indbyggere. Amtets administration ligger i byen Baudette. 
 

Counties i Minnesota
Den graa Dame

Den graa Dame er en dansk stumfilm fra 1909 instrueret af Viggo Larsen efter manuskript af den skotske forfatter Sir Arthur Conan Doyle.

Handling 

I et palæ fyldt med hemmelige rum og gange, dør mennesker kort tid efter at have set spøgelset af en kvinde i grå, som en gammel legende fortæller. Sherlock Holmes bliver tilkaldt for at løse mysteriet, men Sherlock Holmes tvivler på det overnaturlige aspekt af de forbrydelser som er begået, og fokuserer på nogle mere jordiske synder.

Medvirkende
 Viggo Larsen som Sherlock Holmes 
 Holger-Madsen som Dr. Watson 
 Gustave Lund som Lord Beresford 
 Elith Pio som Willy 
 Poul Welander som John

Eksterne henvisninger 
 

Danske film fra 1909
Sherlock Holmes
Gyserfilm fra Danmark
Stumfilm fra Danmark
Austin County

Austin County er et county i den amerikanske delstat Texas. Amtet ligger i de sydøstlige del af delstaten. Amtet grænser op til Washington County i nord, Waller County i øst, Fort Bend County i sydøst, Wharton County i syd, Colorado County i vest og mod Fayette County i nordvest.

Austin Countys totale areal er 1.700 km² hvoraf 10 km² er vand. I 2000 havde amtet 23.590 indbyggere og administrationscenteret ligger i byen Bellville. Amtet har fået sit navn efter Stephen F. Austin.

Counties i Texas
Bandera County

Bandera County er et county i den amerikanske delstat Texas. Amtet ligger i den centrale del af delstaten og grænser op til Kerr County i nord, Kendall County i nordøst, Bexar County i sydøst, Medina County i syd, Uvalde County i sydvest og mod Real County i vest.

Bandera Countys totale areal er 2.066 km² hvoraf 15 km² er vand. I 2000 havde amtet 17.645 indbyggere og administrationscenteret ligger i byen Bandera. Amtet har fået sit navn af det spanske ord for flag.

Counties i Texas
Alpine County

Alpine County er et county i den amerikanske delstat Californien. Alpine County er det amt i Californien med lavest indbyggertal, 1208 personer i følge folketællingen i 2000. Amtets administrative centrum ligger i Markleeville.

Counties i Californien
Gemmeleg

Gemmeleg er en leg, som kan leges både ude og inde.
En person vælges til at tælle til f.eks. 10 i mens de øvrige deltagere gemmer sig. Derefter er det den valgte persons opgave at finde de øvrige. Legen er sjovest at lege ude pga. flere mulige gemmesteder. Der er ingen grænser for deltagere i legen.

Spil og lege
Natteravn

"Natteravn" er en pop-sang indspillet af den danske sanger Rasmus Seebach fra hans debutalbum af samme navn. Den blev udgivet som albummet's fjerde single i Danmark. Sangen var en stor succes i Sverige i Juni 2010, hvor den toppede højt på den svenske Spotify Chart og toppede med en 4.-plads på Sverigetopplistan, den officielle hitliste i Sverige.

Sangen blev i 2013 parodieret af den norske komiker Morten Ramm.

Hitliste

Calling 

"Calling (Natteravn)", er den engelsksprogede version af "Natteravn" som blev ugdivet flere steder og blev et mindre hit for Seebach i Tyskland hvor den kom på en #90.-plads på den tyske hitliste.

Kilder

Eksterne henvisninger 
 

Singler fra 2010
Rasmus Seebach-sange
Clay County (Arkansas)

Clay County er et county i den amerikanske delstat Arkansas.

Counties i Arkansas
Vita

Vita er et pigenavn, der er den feminine udgave af Vitus. Navnet stammer fra latin vita, der betyder "liv". Navnet findes også i varianterne Vitta og Vitha samt alle varianter med W som begyndelsesbogstav, og 1718 danskere bar et af disse navne i 2023 ifølge Danmarks Statistik.

Kendte personer med navnet 
 Vita Andersen, dansk forfatter.
 Vita Sackville-West, engelsk forfatter.

Andre betydninger 
Vita er en beskrivelse af et levnedsløb. Et vita er en levnedsskildring med kortfattede oplysninger om de væsentlige forhold, begivenheder og gøremål i en persons liv – dvs. en mindre biografi. Et vita kan også være et curriculum vitæ.
Når et vita beskriver levnedsløb og død hos en helgen eller en martyr betgenes det hagiografi.
 Curriculum vitae, en kort levnedsbeskrivelse.
 Aqua vitae, den oprindelige form af akvavit.
 Opel Vita er en tidligere bilmodel.
 PlayStation Vita er en spillekonsol.

Referencer 


Pigenavne
Motorstorm: Pacific Rift

Motorstorm: Pacific Rift er et PlayStation 3-spil lavet af Evolution Studios i 2008. Evolution Studios har lagt meget vægt på planter og vegetation, da spillet handler om at køre i en jungle på en forladt ø. Motorstormerne (dem der kører løbet i motorstorm) er ankommet til øen i Stillehavet for at køre deres brutale løb.

PlayStation 3-spil
Vera (pigenavn)

Vera er et pigenavn, der stammer fra latin verus, der betyder "den sande". 3.472 danskere bar navnet i 2021 ifølge Danmarks Statistik.

Kendte personer med navnet 
 Vera Dusjevina, russisk tennisspiller.
 Vera Gebuhr, dansk skuespiller.
 Vera Lynn, engelsk sanger.
 Vera Zvonarjova, russisk tennisspiller.
 Vera Schalburg, sovjetisk, tysk og britisk agent

Navnet i fiktion 
 Paul McCartney synger om Vera i The Beatles-sangen "When I'm Sixty-Four".
 "Vera" er en sang på Pink Floyds album The Wall og henviser til Vera Lynn.

Andre betydninger 
 Veracruz er et stednavn, der især anvendes i Latinamerika

Noter 

Pigenavne
Baltimore County

Baltimore County er et county i den amerikanske delstat Maryland. Baltimore County ligger nord i delstaten og grænser op til Anne Arundel County i syd, Carroll County i vest, Harford County i nord og øst, Howard County i sydvest og Baltimore City som er omkranset af Baltimore County undtagen i syd. Mod nord grænses op til delstaten Pennsylvania.

Baltimore Countys totale areal er 1.550 km² hvoraf 216 km² er vand. I 2005 havde Baltimore County 786.113 indbyggere. Administrativt centrum ligger i byen Towson. Baltimore County blev grundlagt i 1659.

Counties i Maryland